รูป(ไม่)หล่อ
โดย...ทีมข่าวการเงินโพสต์ทูเดย์
22 มี.ค. 2559

โดย...ทีมข่าวการเงินโพสต์ทูเดย์
นักเศรษฐศาสตร์รุ่นใหม่ไฟแรง “อมรเทพ จาวะลา”  ผู้อำนวยการสำนักวิจัย สายบริหารความเสี่ยง ธนาคารซีไอเอ็มบี ไทย ย่องเงียบมาเดี่ยวๆ ฟังสัมมนาโพสต์ฟอรั่ม “ปีทองของการลงทุนในประเทศไทย” ที่โรงแรมเซ็นทาราแกรนด์ เมื่อวานนี้
ที่มาเดี่ยวๆ โดยไม่มีทีมงานจากสำนักวิจัยซีไอเอ็มบีมาด้วย ก็เพราะมีประชุมซ้อนกันขึ้นมา แต่งานสัมมนานี้น่าสนใจ คุณอมรเทพอยากฟัง รมว.คลัง และ รมว.คมนาคม พูดเรื่องการลงทุนของรัฐให้ชัดๆ เลยต้องมาฟังเอง
เมื่อมาคนเดียวก็เลยคล่องตัวในการเคลื่อนไหวหลบนักข่าวแวบไปแวบมาได้อย่างสบาย หลายคนก็จำไม่ได้ว่านี่แหละนักเศรษฐศาสตร์ที่โทรคุยกันทุกวี่วัน
เรื่องมันมีอยู่ว่าคุณอมรเทพถ่ายรูปไม่หล่อ แต่ตัวจริงเค้าหล่อ แบบมีออร่ามาเลย คนที่ฟังแต่เสียงไม่เคยเห็นหน้าทักไม่ถูกเลยจริงๆ 
ยังงี้เค้าเรียกถ่ายรูปไม่ขึ้นฮับ คริ คริ